SET ปิดลบ 3 จุด วิตก”โควิด”ระบาดรอบ 2-IMF จ่อหั่นคาดการณ์เศรษฐกิจโลก ลุ้นพรุ่งนี้รีบาวด์
SET ปิดลบ 3 จุด วิตก"โควิด"ระบาดรอบ 2-IMF จ่อหั่นคาดการณ์เศรษฐกิจโลก ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,372.98 จุด ลบ 3.20 จุด หรือ 0.23% มูลค่าการซื้อขาย 7.03 หมื่นล้านบาท
18 มิ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,372.98 จุด ลบ 3.20 จุด หรือ 0.23% มูลค่าการซื้อขาย 7.03 หมื่นล้านบาท 
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งคล้ายคลึงกับตลาดต่างประเทศ โดยตลาดหุ้นในภูมิภาคเอเชียวันนี้แกว่งไซด์เวย์-ปรับตัวลงก่อนที่จะขยับขึ้นมา เช่นเดียวกับตลาดในยุโรปที่เปิดเทรดบ่ายนี้ก็ติดลบก่อนที่จะพลิกเป็นบวก เหมือนกับดาวโจนส์ฟิวเจอร์สที่ปรับตัวลงแรงในช่วงเช้าก่อนที่จะพลิกกลับขึ้นเป็นบวกในช่วงบ่าย
โดยตลาดยังเผชิญปัจจัยหลักเดิมที่เข้ามากดดันในเรื่องสถานการณ์การแพร่ระบาดไวรัสโควิด-19 ที่วิตกจะเกิดระลอกสอง และทางกองทุนการเงินระหว่างประเทศ (IMF) ก็เตรียมที่จะปรับลดคาดการณ์เศรษฐกิจโลกอีก จากเดิมที่คาดว่าเศรษฐกิจโลกจะหดตัวลง 3% ในปี 63 แต่ในขณะนี้ IMF มีแนวโน้มที่จะปรับลดคาดการณ์เศรษฐกิจโลกลงอีก ทำให้เป็นปัจจัยลบต่อตลาด
อย่างไรก็ดี ให้ติดตามจำนวนผู้ขอรับสวัสดิการว่างงานรายสัปดาห์ของสหรัฐฯที่จะออกมาในวันนี้ และการประชุมธนาคารกลางอังกฤษ (BoE) ในวันนี้ ซึ่งตลาดคาดว่าจะมีการเพิ่มวงเงินมาตรการผ่อนคลายเชิงปริมาณ (QE)
สำหรับแนวโน้มการลงทุนในวันพรุ่งนี้ (19 มิ.ย.) นายวีระวัฒน์ กล่าวว่า ตลาดฯคงจะแกว่งไซด์เวย์ในกรอบ พร้อมให้กรอบการแกว่งไว้ที่ 1,360-1,380 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
SUPER   มูลค่าการซื้อขาย  3,282.55 ล้านบาท  ปิดที่    1.00 บาท ลดลง   0.01 บาท
AOT     มูลค่าการซื้อขาย  2,985.80 ล้านบาท  ปิดที่   61.75 บาท ลดลง   1.50 บาท
KBANK   มูลค่าการซื้อขาย  2,608.66 ล้านบาท  ปิดที่   97.75 บาท ลดลง   2.00 บาท
SAWAD   มูลค่าการซื้อขาย  2,043.60 ล้านบาท  ปิดที่   57.50 บาท ลดลง   1.50 บาท
CPF     มูลค่าการซื้อขาย  2,003.77 ล้านบาท  ปิดที่   32.00 บาท เพิ่มขึ้น  0.75 บาท
 
ตลาดหุ้นเอเชีย

 